સંગીત સોમના વિવાદિત નિવેદન બાદ સમાજવાદી પાર્ટીના નેતા આઝમ ખાને વ્યંગ કર્યો છે. તેમણે સંગીત સોમ પર વ્યંગ કરતાં કહ્યું હતું કે, તાજમહેલ સિવાય રાષ્ટ્રપતિ ભવન અને સંસદ પણ ગુલામીના પ્રતિક છે. આ તમામને પણ નષ્ટ કરવા જોઇએ. આઝમ ખાને કહ્યું કે, હું પહેલેથી જ એ વાતે સંમત છું કે, ગુલામીની એ તમામ નિશાનીઓ નષ્ટ કરવી જોઇએ, જેમાંથી ગઇ કાલના શાસકોની ગંધ આવતી હોય. માત્ર તાજમહેલ જ કેમ? સંસદ, રાષ્ટ્રપતિ ભવન, કુતુબ મીનાર, લાલ કિલ્લો કેમ નહીં? આ સર્વે ગુલામીની નિશાની છે.